als_Latn dik_Latn sag_Latn
Prokurori që e futi Kroacinë në BE, vizitë në Tiranë
23/03/2015
23/03/2015
I lindur në Zagreb në vitin 1958, i diplomuar në Drejtësi, Cvitan nisi karrierën e tij si një avokat, për të përfunduar aty ku është sot, Prokurori i Përgjithshëm i Kroacisë. Por nuk ka qenë ky post ai që e ka bërë të njohur Dinko Cvitanin.
Nga viti 2005 deri në mars 2014, ai ishte drejtori i Byrosë Kundër Korrpupsionit dhe Krimit të Organizuar, zyrë kjo që në bazë të hetimeve të saj çoi në prangosjen e ish-kryeministrit të Kroacisë, Ivo Sanader.
Një vit pasi ishte larguar nga pushteti, në dhjetor të vitit 2010 në tentativë për t’iu shmangur hetimeve të nisura ndaj tij për korrpupsion, Sanader u arrestua nga policia austriake e më pas u ekstradua në Kroaci.
Nën akuzën e korropsionit dhe abuzimit me pushtetin për përfitime personale, Gjykata e Zagrebit, në nëntor 2012 e dënoi ish-kryeministrin e vendit me 10 vite burg. Por nuk ishte ky i vetmi dënim për Sanader, pasi vetëm pak ditë më parë ai u dënua edhe me 9 vite burg.
Ish-kryeministri Sanader dhe partia e tij politike, Unioni Demokratik Kroat, akuzohen për devijim të më shumë se 9 milionë eurove nga fondet publike, duke përdorur agjencinë e marketingut “Fimi Media”.
Më shumë se 2 milionë euro pritet t’i konfiskohen ish-kryeministrit kroat, ndërsa partia e tij do të paguajë një dëmshpërblim prej 3 milionë eurosh. Dhe ishte kjo lëvizje e drejtuar nga Dinko Cvitan ajo që i hapi rrugën anëtarësimit të Kroacisë për në Bashkimin Europian.
Por Cvitan nuk u mjaftua me kaq. Pasi kishte marrë postin e kryeprokurorit, po me firmën e tij u bë dhe arrestimi i kryebashkiakut të Zagrebit, Milan Bandiç, i cili po ashtu u akuzua për korrupsion.
Nëse flamuri i Kroacisë valëvitet sot mes 28 flamujve të vendeve anëtare të Bashkimit Europian, një meritë të padiskutueshme ka dhe Dinko Cvitan, i cili ndryshe nga retorika e dekirminalizimit që përdoret në Shqipëri arriti atë që Bashkimi Europian i kërkoi Kroacisë, edhe pse jo zyrtarisht, arrestimin e zyrtarëve të korruptuar.
I ngjashëm për vendosmërinë dhe guximin e tij me Falcone apo Borselino në Itali, Dinko Cvitan përtej meritave të politikës, të cilat gjithnjë rendin të korrin sukseset, do të jetë personi i cili ka meritat e vërteta të anëtarësimit të Kroacisë në Bashkimin Europian.
/ Top Channel
Drejtësia
LAJME TE NGJASHME
VLERËSO KËTË LAJM
KRYESORET
SONDAZH
MË TË LEXUARAT
- Prindërit e Almir Dacit: Jemi të tronditur; babai: Gati të mohoj tim bir
- Kërcënuesi, një ish-imam i Leshnicës. Almir Daci njihej nga Antiterrori
- “Topin e Artë” në këmbim të një flirti me Irinën?
- Mënyra për të humbur peshë në pak kohë, duke qëndruar ulur
- Donald Lu: Së shpejti ndalimi i vizave për zyrtarët e korruptuar
- Biznesmeni izraelit Amiran Dzanashvilli flet për Top Channel: E vërteta e akuzave ndaj meje
- Maqedoni, pyetjet e testit që poshtërojnë shqiptarët
- Harrojini bateritë, së shpejti celularin do ta karikoni me valë
- Kanguri muskuloz
- Edi Rama në një intervistë personale dhe politike në Top Show
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lvs_Latn als_Latn als_Latn als_Latn